ฮั่งเส็งปิดเช้าพุ่ง 311.21 จุด รับเฟดขึ้นดอกเบี้ยตามคาด
ฮั่งเส็งปิดเช้าพุ่ง 311.21 จุด รับเฟดขึ้นดอกเบี้ยตามคาด
16 มี.ค. 2560

ดัชนีฮั่งเส็งตลาดหุ้นฮ่องกงปิดเช้าทะยานขึ้นแข็งแกร่ง โดยดัชนีฮั่งเส็งเพิ่มขึ้น 311.21 จุด หรือ 1.31% ปิดภาคเช้าที่ 24,104.06 จุด หลังจากที่ธนาคารกลางสหรัฐ (เฟด) ประกาศขึ้นอัตราดอกเบี้ยตามที่ตลาดคาดการณ์ไว้ พร้อมกับส่งสัญญาณว่าจะมีการปรับขึ้นอัตราดอกเบี้ยอีก 2 ครั้งนี้ปีนี้ ซึ่งสะท้อนให้เห็นว่าคณะกรรมการกำหนดนโยบายการเงิน (FOMC) ของเฟดมีความเชื่อมั่นต่อแนวโน้มเศรษฐกิจสหรัฐ